**Međunarodno matematičko natjecanje  "Klokan bez granica" 2013.**

Ove godine natjecanje će biti održano **21. ožujka 2013. godine,** s početkom u **12 sati i 30 minuta.**Prijave za natjecanje mogu se izvršiti najkasnije do**7. veljače 2013. godine**. Prema međunarodnim dogovorima **svaki se učenik ima pravo natjecati** bez obzira na njegov uspjeh u redovnoj nastavi. Molim sve zainteresirane učenike da se prijave svom nastavniku matematike, razredniku ili profesorici Marijani Kovačić.

**Igra - natjecanje**

Motto igre - natjecanja "Matematički klokan" je: bez selekcije, eliminacije i finala. Natjecanje se organizira svake godine u ožujku, istoga dana, u isto vrijeme, u svim zemljama sudionicama. Sastoji se od 12 zadataka za skupine Pčelica i  Leptirić, odnosno 24 zadatka za sve ostale skupine. Zadaci su raznovrsni i poredani od lakših prema težima. Za svaki je zadatak ponuđeno pet odgovora od kojih je samo jedan ispravan. Službeni su jezici "Klokana" francuski i engleski, a pitanja su prevedena na jezike zemalja sudionica.

**PROPOZICIJE** ZA SKUPINE CADETS (1.r.), JUNIORS (2. i 3. r.) I STUDENTS (4.r.)

* vrijeme pisanja je 75 minuta
* rješava se 24 zadatka
* natjecanje je pojedinačno
* kalkulatori su zabranjeni
* svaki zadatak ima pet ponuđenih odgovora od kojih je samo jedan točan
* prvih osam pitanja nosi po 3 boda, drugih osam po 4 boda, a trećih osam po 5 bodova
* ako nijedan odgovor nije zaokružen, zadatak donosi 0 bodova
* ako je zaokruženi odgovor pogrešan, oduzima se četvrtina bodova predviđenih za taj zadatak
* na početku svaki sudionik dobiva 24 boda, kako bi se izbjegli negativni bodovi
* najveći mogući broj bodova je 120

Primjere zadataka s prošlih natjecanja možete naći na stranici <http://www.matematika.hr/klokan>, *Matematičko – fizičkom listu* ili u knjizi: «Matematičko natjecanje Klokan bez granica 2009 – 2011».